b'\n_START_ARTICLE_\nSouvenir\n_START_PARAGRAPH_\nEn souvenir (fra fransk, det vil sige "minde") er en genstand, som er et minde for det genstanden er tilknyttet, oftest et specielt sted, men ogs\xc3\xa5 en begivenhed, en oplevelse, en ven eller noget andet. Det kan v\xc3\xa6re n\xc3\xb8gleringe, askeb\xc3\xa6gre, notesb\xc3\xb8ger, husholdningsartikler s\xc3\xa5som krus, sk\xc3\xa5le eller skeer, t\xc3\xb8j s\xc3\xa5som t-shirts eller hatte. De fleste souvenirer er masseproducerede pyntegenstande som bliver solgt til turister som hyggelige minder, gaver eller samleobjekter fra rejsem\xc3\xa5let de bes\xc3\xb8ger. Disse turistsouvenirer har som regel motiv fra noget typisk ved stedet, og meget kan betragtes som kitsch, det vil sige d\xc3\xa5rlige efterligninger af noget kunstnerisk._NEWLINE_En typisk souvenir fra Danmark kunne v\xc3\xa6re en model af Den lille havfrue.'